Kirppis-, rompe- ja markkinamyyntitapahtuma keskiviikkoisin
Seinäjoen Keskustorilla tapahtuu keskiviikkoiltaisin klo 18 alkaen, kun Iltatori kerää yhteen erilaisia myyjiä. Iltatori on kaikille avoin, eli tervetulleita ovat niin kotikirppismyyjät varastojensa aarteiden kanssa, kuin perinteiset rompe- ja markkinamyyjätkin. Mukaan tarvitaan oma pöytä, viltti tai rekki. Keskiviikon Iltatoreja järjestetään säännöllisesti (poislukien torin tapahtumille varatut illat) ilmoittautuneiden myyjien määrän mukaisesti, mikäli sää sallii. Myyntipaikka tulee varata etukäteen puhelinnumerosta 0500 662 162 tai sähköpostilla veikko@veikkowallenius.fi . Myyntipaikan hinta 5 e kerätään paikan päällä. Tervetuloa viihtymään Keskustorille!
Liput ennakkoon 26,00 €, ovelta 29,00 €. Liput myynnissä Tiketissä osoitteessa https://www.tiketti.fi/tapahtuma/109740
{"fi":"Liput ennakkoon 26,00 €, ovelta 29,00 €. Liput myynnissä Tiketissä osoitteessa https://www.tiketti.fi/tapahtuma/109740","sv":"","en":""}
Pekko Käppi & K:H:H:L julkaisee syksyllä uuden albumin ja lähtee kiertueelle, joka saapuu 17.10.2025 Seinäjoelle Kalevan Navettaan
Pekko Käppi & K:H:H:L 17.10.2025 @ Kalevan Navetta
Pekko Käppi & K:H:H:L on tamperelainen, Suomen folkrocktaivaan nykyhetken kuumin ja kovaäänisin nelikkö. Yhtye perustettiin jouhikkotaiteilijana ja laulaja-lauluntekijänä tunnetun Pekko Käpin Rammat jumalat levyn ilmestyttyä vuonna 2013. Sittemmin yhtye on tehnyt viisi levyä, saaneet moisista kiitosta sekä kiertäneet planeettaamme ristiin rastiin. Arvostettu englantilainen musiikkijulkaisu kuvaili yhtyettä lauseella: ”T. Rex of Finland”. Pekko Käpin huhmareeseen on heitetty ilmavaa folk -ilmaisua, bluesin juurekkuutta ja psykedelisvivahteista rockia. Maljamaisessa astiassa hienonnettu lopputulos on ihastuttavaa ja omaleimaisen nerokkaalla tavalla helposti lähestyttävän populaarimusiikin muottiin istutettua kansanmusiikkia. Livenä yhtyeen sointi yltyy helposti jopa hypnoottisesti, kun kepeän hengittävästi etenevät tunnelmat ja huojuvan vaivaton folk-soitanta ajautuu täysin huomaamattasi kuin omaa häntäänsä jahtaavan pillastuneen koiran kaltaiseksi raivokkaana junnaavaksi rock-paasaukseksi. Pohjoista gotiikkaa sekä olevaisuuden mosaiikkipeilimaailman mantramaisia sirpaleita pärskyvät tarinat sulautuvat mitä mainiommilla tavoilla yhtyeen orgaaniseen voimaan, jota ei voi pysäyttää ja joka saa sielusi pikkulinnun tanssimaan. Tapahtuman järjestää Seinäjoen Elävän musiikin yhdistys Selmu ry. Pekko Käppi & K:H:H:L 17.10.2025 @ Kalevan Navetta Liput ennakkoon 26,00 €, ovelta 29,00 €. Liput myynnissä Tiketissä osoitteessa https://www.tiketti.fi/tapahtuma/109740 Tapahtuma on ikärajaton Tapahtumassa on seisomakatsomo sekä istumapaikkoja Ovet avataan 19:00 Keikka alkaa 20:00
Viiru ja Pesonen: Viiru kateissa -lastennäytelmä Teatteri Hysteriassa
Teatteri Hysterian sali, sisäänkäynti Ravintola Verstaan pääovesta, Seuralantie 25, 60220 Seinäjoki
VIIRU JA PESONEN VIIRU KATEISSA Lastenteatteria täynnä naurua, lämpöä ja ystävyyttä Tervetuloa keskelle maaseudun rauhaa, missä ukko Pesonen elää hiljaista elämäänsä kanojen kanssa – kunnes kaikki muuttuu! Eräänä päivänä taloon tassuttelee pieni, eläväinen ja puhelias kissa nimeltä Viiru. Siitä alkaa seikkailu, joka täyttää arjen ilolla, yllätyksillä ja sydämellisellä hälinällä. Mutta mitä tapahtuu, kun Viiru katoaa? Viiru kateissa on lämminhenkinen, hauska ja koskettava teatteriesitys kaikenikäisille katsojille. Se kertoo ystävyydestä, huolenpidosta ja siitä, kuinka tärkeää on pysähtyä ja olla läsnä – etenkin silloin, kun toinen on hukassa. Lavalla nähdään kekseliäitä lavastuksia, huumoria ja pieni ripaus taikaa, jotka saavat niin lapset kuin aikuisetkin nauramaan ja liikuttumaan. Tämä näytelmä herättää henkiin Sven Nordqvistin rakastetut hahmot ja tuo Viirun ja Pesosen ystävyyden lähelle katsojan sydäntä. Tule etsimään Viirua kanssamme ja löydät samalla jotain tärkeää omasta sydämestäsi. Pesosen roolissa nähdään näyttelijä Rami Mäkilaine ja Viirun roolissa näyttelijä Jenna Varismäki. Näytelmän ohjaa Juulia Mäkilaine. Esitys toteutetaan sisällä Teatteri Hysteriassa, sisäänkäynti Ravintola Verstaan pääovesta. Ikäsuositus: 3+ Kesto: noin 40 minuuttia (ei väliaikaa) ESITYKSET HEINÄKUUSSA 2025 Pe 4.7. klo 17 ensi-ilta La 5.7. klo 14 Ti 8.7. klo 17 Ke 9.7. klo 17 To 10.7. klo 17 Pe 11.7. klo 17 La 12.7. klo 14 Ti 15.7. klo 17 Ke 16.7. klo 17 To 17.7. klo 17 Pe 18.7. klo 15 La 19.7. klo 14 Ti 22.7. klo 17 Ke 23.7. klo 17 To 24.7. klo 17 Pe 25.7. klo 15 La 26.7. klo 14 Ti 29.7. klo 17 Ke 30.7. klo 17 To 31.7. klo 17 LIPUT: 16,00€/19,00€ PERHELIPPU: 65,00€ (4 HENKILÖÄ) Liput: https://hysteria.fi/viirukateissa/ Alkuperäistarina: Sven Nordqvist Teatteri Hysterian salissa, Seuralantie 25, 60220 Seinäjoki